Xodimga qancha vaqtda «ish haqi saqlanmaydigan» ta’tilni berish mumkin

2020 yilning 1 iyulidan 1  oktyabriga qadar - 3 oy davomida - хodima ish haqi saqlanmaydigan  ta’tilda edi. Xozir u yana shunday ta’tilni, qonun boʻyicha har yili olishi  mumkin ekanligini asos qilib koʻrsatib, 3 oyga soʻramoqda.  Va 2021 yil kirib kelgani bois, u yana «oʻz hisobidan» ta’til olish huquqiga egaligini ta’kidlamoqda. U haqmi?
Buxgalter.uz iltimosiga binoan savolga “Norma”  eksperti, yurist Lenara XIKMATOVA javob berdi:
– «MKning 150-moddasiga asosan  хodimning arizasiga koʻra unga ish haqi saqlanmagan holda ta’til berilishi  mumkin, uning davomiyligi хodim va ish beruvchi oʻrtasidagi kelishuvga koʻra  belgilanadi, lekin u oʻn ikki oylik davr mobaynida jami 3 oydan ortiq boʻlmasligi kerak».
Ya’ni, ish haqi saqlanmaydigan ta’tilni  berish uchun ("oʻz hisobidan ta’til" yoki "ish haqi saqlanmaydigan ta’til"  deb norasmiy nomlangan) хodimning arizasi asos boʻladi. Unda u mavjud  amaliyot boʻyicha  ta’til soʻrab iltimos bilan murojaat qilishga undagan  uzrli sabablarni koʻrsatadi. Ish beruvchi tashkilotning manfaatlaridan kelib  chiqib, хodimning arizasida koʻrsatilgan sabablarga koʻra, bunday ta’tilni  bera oladimi va qaysi davrga taqdim etishi mumkinligini hal qiladi.
Shunday qilib, umumiy qoida boʻyicha,  ish haqi saqlanmagan holda ta’til berilishi va uning davomiyligi хodim va ish beruvchi oʻrtasidagi kelishuvga koʻra belgilanadi. Biroq, qachonki ish beruvchi хodimning хohishiga koʻra muqarrar tartibda ta’til berganda bu qoidadan istisno mavjud MK 150-m. 2-q..
Davomini buxgalter.uz da oʻqing.